Owen forsøkte å gjøre sitt bomullspinneri i New Lanark i South Lanarkshire i Skottland til en mønsterfabrikk der arbeiderklassens leve- og arbeidsforhold skulle forbedres vesentlig og der arbeid, fritid og undervisning skulle harmonere med hverandre. Blant annet ble arbeidernes lønn forhøyet og arbeidstiden forkortet. Bostedene ble forbedret og drukkenskap bekjempet. Det ble også satset på helsevesen og oppfostringen av barna.